b"\n_START_ARTICLE_\nGeorge Albert Cairns\n_START_SECTION_\n\xc5\xbdivljenje\n_START_PARAGRAPH_\nRodil se je 12. decembra 1913 Albertu Hernyju in Rose Sophii Cairs._NEWLINE_Kot poro\xc4\x8dnik The Somerset Light Infantry (Prince Albert's) je bil dodeljen The South Staffordshire Regiment in se udele\xc5\xbeil druge \xc4\x8dinditske ekspedicije v Burmi._NEWLINE_13. marca 1944 se je odlikoval v boju, zakar je prejel Viktorijin kri\xc5\xbeec. Utemeljitev odlikovanja je bila slede\xc4\x8da:_NEWLINE_12. marca 1944 so kolone South Staffordshire Regiment in 3. bataljona 6th Queen Elizabeth's Own Gurkha Rifles postavile cestno in \xc5\xbeelezni\xc5\xa1ko blokado preko japonskih komunikacijskih poti pri Henu Blocku._NEWLINE_Japonci so mo\xc4\x8dno protinapadli ta polo\xc5\xbeaj zgodaj zjutraj 13. marca 1944 in South Staffordshire Regiment je dobil ukaz, da napade polo\xc5\xbeaj na vrhu hriba, ki je predstavljal bazo za japonski napad._NEWLINE_Med to akcijo, v kateri je poro\xc4\x8dnik Cairns najbolj doprinesel, ga je napadel japonski \xc4\x8dastnik, ki mu je s svojim me\xc4\x8dem skoraj odsekal levo roko. Poro\xc4\x8dnik Cairns je ubil tega \xc4\x8dastnika, pograbil me\xc4\x8d in nadaljeval z vodenjem svojih vojakov v napadu ter zamahuju\xc4\x8d levo in desno z zase\xc5\xbeenim me\xc4\x8dem je ubil in ranil ve\xc4\x8d Japoncev, dokler sam ni padel na tla._NEWLINE_Poro\xc4\x8dnik Cairns je posledi\xc4\x8dno umrl zaradi svojih ran._NEWLINE_Njegova akcija je spodbudila njegove tovari\xc5\xa1e, da so pozneje Japonce popolnoma premagali, kar je bila velika redkost tistega \xc4\x8dasa._NEWLINE_Blaker je umrl za posledicami ran, prejetih v tem boju. Pokopan je na Taukjanskem vojnem pokopali\xc5\xa1\xc4\x8du v Burmi.\n_START_SECTION_\nPodelitev odlikovanja\n_START_PARAGRAPH_\nIzvirni predlog za podelitev odlikovanja je bil pri generalmajorju Wingatu, ko je le-ta umrl v letalski nesre\xc4\x8di. \xc5\xa0ele po dolgoletnih prizadevanjih Cairnsove \xc5\xbeene je kralj Jurij VI. Britanski 20. maja 1949 posmrtno odlikoval Cairnsa s Viktorijinim kri\xc5\xbecem; to je bila tudi zadnja podelitev tega odlikovanja za dejanje, izvr\xc5\xa1eno med drugo svetovno vojno."